b'\n_START_ARTICLE_\nOmar Moamer el Gadafi\n_START_SECTION_\n\xc5\xbdivljenje\n_START_PARAGRAPH_\nKot najstnik se je med sue\xc5\xa1ko krizo leta 1956 udele\xc5\xbeil protiizraelskih demonstracij. Voja\xc5\xa1ko \xc5\xa1olo je nato obiskoval v Zdru\xc5\xbeenem kraljestvu, nato pa je stopil v libijske oboro\xc5\xbeene sile. Kot stotnik je sodeloval v dr\xc5\xbeavnem udaru in bil imenovan za vodjo vrhovnega revolucionarnega sveta. Zapletel se je v nekaj voja\xc5\xa1kih spopadov (npr. leta 1973 v dolgotrajno vojno s sosednjim \xc4\x8cadom). Leta 1977 je Libijo iz republike spremenil v d\xc5\xbeamaharijo, dr\xc5\xbeavo, kjer vladajo mno\xc5\xbeice. Pri\xc4\x8del je uvajati arabsko obliko socializma, zato je utrjeval odnose s Sovjetsko zvezo in tedanjo Jugoslavijo. V mednarodnih krogih je bil ozna\xc4\x8den za \xc4\x8dloveka, ki podpira terorizem. Leta 1986 je zato izbruhnil voja\xc5\xa1ki konflikt z ZDA._NEWLINE_Pre\xc5\xbeivel je nekaj atentatov, v katerih je bil la\xc5\xbeje ranjen._NEWLINE_Po letu 2001 je spremenil svojo politiko do zahoda in postal njihov zaveznik v boju proti Al Kaidi.\n_START_SECTION_\nPogreb\n_START_PARAGRAPH_\nGadafijevo truplo so pokopali 25. oktobra ob son\xc4\x8dnem vzhodu skupaj z ubitima sinom in obrambnim ministrom na neznani lokaciji v osr\xc4\x8dju pu\xc5\xa1\xc4\x8dave. Pogreba se je udele\xc5\xbeilo nekaj sorodnikov in uradnih predstavnikov, med njimi sinova in o\xc4\x8de ubitega obrambnega ministra, ki so jih na pogreb pripeljali kot pri\xc4\x8de. Pokop so vodili trije verski voditelji.'